ai4bharat/Pralekha huggingface dataset:
വാണിജ്യ വ്യവസായ മന്ത്രാലയം
കോവിഡ് പ്രതിസന്ധി മുതലെടുത്ത് ഇന്ത്യൻ കമ്പനികളുടെ ഏറ്റെടുക്കലും മൊത്തം ഓഹരിയടക്കം ഏറ്റെടുക്കലും  തടയുന്നതിന് നിലവിലുള്ള വിദേശ നിക്ഷേപനയം കേന്ദ്രസർക്കാർ ഭേദഗതി ചെയ്തു
നിലവിലെ പകർച്ച വ്യാധി മൂലം പ്രതിസന്ധിയിലായ ഇന്ത്യൻ കമ്പനികളെ ഈ അവസരം മുതലെടുത്ത് അവയുടെ നടത്തിപ്പ് ഏറ്റെടുക്കലും മൊത്തം ഏറ്റെടുക്കലും  തടയുന്നതിന് നിലവിലെ നേരിട്ടുള്ള വിദേശ നിക്ഷേപ  നയം കേന്ദ്ര സർക്കാർ പുനരവലോകനം ചെയ്തു. 2017 ലെ നേരിട്ടുള്ള വിദേശ നിക്ഷേപ  നയത്തിലെ ഖണ്ഡിക 3.1.1 ലാണ് ഭേദഗതി വരുത്തിയത്. വാണിജ്യ വ്യവസായ മന്ത്രാലയത്തിനു കീഴിലെ ഡിപ്പാർട്ട്മെന്റ് ഫോർ പ്രമോഷൻ ഓഫ് ഇൻഡസ്ട്രി ആന്റ് ഇന്റേണൽ ട്രേഡ് ഇതുൾപ്പെടുത്തി പത്രക്കുറിപ്പ് പുറത്തിറക്കി.
നിലവിലെ വ്യവസ്ഥയും പുതുക്കിയതും:
നിലവിലെ വ്യവസ്ഥ:
ഖണ്ഡിക 3.1.1:
ഒരു പ്രവാസി സ്ഥാപനത്തിന് ഇന്ത്യയിൽ നിരോധിച്ചിരിക്കുന്ന മേഖലകളിലോ പ്രവൃത്തികളിലോ ഒഴികെ വിദേശനിക്ഷേപ നയത്തിന് വിധേയമായി ഇന്ത്യയിൽ നിക്ഷേപം നടത്താം. എങ്കിലും, ബംഗ്ലാദേശിലെ ഒരു പൗരനോ ബംഗ്ലാദേശിൽ പ്രവർത്തിക്കുന്ന ഒരു സ്ഥാപനത്തിനോ കേന്ദ്ര ഗവൺമെന്റ് വഴി മാത്രമേ നിക്ഷേപിക്കാൻ കഴിയൂ. കൂടാതെ, പാക്കിസ്ഥാനിലെ ഒരു പൗരനോ അവിടെ പ്രവർത്തിക്കുന്ന ഒരു സ്ഥാപനത്തിനോ കേന്ദ്ര ഗവൺമെന്റ് വഴി മാത്രമേ പ്രതിരോധം, ബഹിരാകാശരംഗം, ആണവോർജം, വിദേശ നിക്ഷേപ നിരോധിത മേഖലകൾ തുടങ്ങി നിലവിൽ പാകിസ്ഥാന് വിലക്കുള്ളത് ഒഴികെയുള്ള മേഖലകളിൽ നിക്ഷേപിക്കാൻ കഴിയൂ.
പുതുക്കിയ വ്യവസ്ഥ
ഖണ്ഡിക 3.1.1:
3.1.1  ഒരു പ്രവാസി സ്ഥാപനത്തിന് ഇന്ത്യയിൽ നിരോധിച്ചിരിക്കുന്ന മേഖലകളിലോ പ്രവൃത്തികളിലോ ഒഴികെ വിദേശനിക്ഷേപ നയത്തിന് വിധേയമായി ഇന്ത്യയിൽ നിക്ഷേപം നടത്താം. എങ്കിലും, ഇന്ത്യയുമായി ഭൂ അതിർത്തി പങ്കിടുന്ന രാജ്യം അല്ലെങ്കിൽ ഇന്ത്യൻ നിക്ഷേപത്തിന്റെ പ്രയോജനം അനുഭവിക്കുന്ന ഉടമ പൗരനായിട്ടുള്ള, അത്തരം ഏതെങ്കിലും ഒരു രാജ്യത്തിന്റെ ഒരു സ്ഥാപനത്തിന് കേന്ദ്രസർക്കാർ മുഖേന മാത്രമേ നിക്ഷേപിക്കാൻ കഴിയൂ. കൂടാതെ, പാക്കിസ്ഥാനിലെ ഒരു പൗരനോ അവിടെ പ്രവർത്തിക്കുന്ന ഒരു സ്ഥാപനത്തിനോ കേന്ദ്ര ഗവൺമെന്റ് വഴി മാത്രമേ പ്രതിരോധം, ബഹിരാകാശരംഗം, ആണവോർജം, വിദേശ നിക്ഷേപ നിരോധിത മേഖലകൾ തുടങ്ങി നിലവിൽ പാകിസ്ഥാന് വിലക്കുള്ളത് ഒഴികെയുള്ള മേഖലകളിൽ നിക്ഷേപിക്കാൻ കഴിയൂ.
3.1.1  ഇന്ത്യയിൽ നിലവിലുള്ളതോ ഭാവിയിൽ വരുന്നതോ ആയ ഏതെങ്കിലും വിദേശ നിക്ഷേപ സ്ഥാപനത്തിന്റെ ഉടമസ്ഥാവകാശം നേരിട്ടോ അല്ലാതെയോ കൈമാറ്റം ചെയ്യപ്പെടുന്ന സാഹചര്യത്തിൽ, അവയുടെ ഉടമസ്ഥാവകാശവും 3.1.1  ഖണ്ഡികയിൽ പറഞ്ഞിട്ടുള്ളതിന്റെ പരിധിയിൽ വരും. അത്തരം സ്ഥാപനങ്ങളുടെ ഉടമസ്ഥാവകാശ കൈമാറ്റത്തിനും കേന്ദ്ര സർക്കാരിന്റെ അനുമതി ആവശ്യമാണ്.
മേൽപ്പറഞ്ഞ തീരുമാനം ഫെമ വിജ്ഞാപനം വരുന്ന തീയതി മുതൽ പ്രാബല്യത്തിൽ വരും.
പ്രധാനമന്ത്രിയുടെ ഓഫീസ്
എട്ടാമത് ഏഷ്യൻ കബഡി ചാമ്പ്യൻഷിപ്പ് കിരീടം നേടിയ ഇന്ത്യൻ കബഡി ടീമിന് പ്രധാനമന്ത്രിയുടെ അഭിനന്ദനം
എട്ടാമത് ഏഷ്യൻ കബഡി ചാമ്പ്യൻഷിപ്പ് കിരീടം നേടിയ ഇന്ത്യൻ കബഡി ടീമിനെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
പ്രധാനമന്ത്രി ട്വീറ്റ് ചെയ്തു:
“എട്ടാമത് ഏഷ്യൻ കബഡി ചാമ്പ്യൻഷിപ്പ് കിരീടം നേടിയ നമ്മുടെ കബഡി ടീമിന് അഭിനന്ദനങ്ങൾ! അവരുടെ അസാധാരണമായ പ്രകടനങ്ങളിലൂടെയും ശ്രദ്ധേയമായ ടീം പ്രയത്നത്തിലൂടെയും അവർ കായികക്ഷമതയുടെ യഥാർത്ഥ പ്രകടനം കാഴ്ചവച്ചു. അവരുടെ മുന്നോട്ടുള്ള പ്രയത്നങ്ങൾക്ക് ആശംസകൾ.
പ്രധാനമന്ത്രിയുടെ ഓഫീസ്
നാദുർബാറിലെ ദുരന്തത്തിൽ പ്രധാനമന്ത്രി അനുശോചിച്ചു; ആശ്വാസ ധനം പ്രഖ്യാപിച്ചു
മഹാരാഷ്ട്രയിലെ നാദുർബാറിൽ ഉണ്ടായ അപകടത്തിൽ പ്രധാനമന്ത്രി ശ്രീ നരേന്ദ്ര മോദി അനുശോചിച്ചു. പരിക്കേറ്റവരെ വേഗത്തിൽ സുഖപ്പെടട്ടെയെന്നു അദ്ദേഹം പ്രാർത്ഥിച്ചു. അദ്ദേഹം പ്രഖ്യാപിച്ചു. മുതൽ മരണമടഞ്ഞവരുടെ അടുത്ത ബന്ധുക്കൾക്ക് 2 ലക്ഷം രൂപ വീതവും പരിക്കേറ്റവർക്ക് 50,000 രൂപ വീതവും പിഎംഎൻആർഎഫിൽ നിന്ന് നൽകുമെന്ന് അദ്ദേഹം പ്രഖ്യാപിച്ചു,
(ഒരു ട്വീറ്റിൽ പ്രധാനമന്ത്രി പറഞ്ഞു:
മഹാരാഷ്ട്രയിലെ നന്ദുർബറിൽ നിന്ന് ദുരന്ത വാർത്ത. അപകടത്തിൽ പ്രിയപ്പെട്ടവരെ നഷ്ടപ്പെട്ടവർക്ക് എന്റെ അനുശോചനം. പരിക്കേറ്റവർക്കായി പ്രാർത്ഥിക്കുന്നു. മരണമടഞ്ഞവരുടെ അടുത്ത ബന്ധുക്കൾക്ക് 2 ലക്ഷം രൂപ വീതവും പരിക്കേറ്റവർക്ക് 50,000 രൂപ വീതവും പിഎംഎൻആർഎഫിൽ നിന്ന് നൽകും : പ്രധാനമന്ത്രി
പ്രധാനമന്ത്രിയുടെ ഓഫീസ്
നാരി ശക്തിയെ ശക്തിപ്പെടുത്താനുള്ള കൂട്ടായ പ്രതിബദ്ധതയെ പ്രധാനമന്ത്രി അഭിനന്ദിച്ചു
ഇന്ത്യയിൽ നാരീശക്തിയെ ശക്തിപ്പെടുത്തുന്നതിനുള്ള 130 കോടി ഇന്ത്യക്കാരുടെ കൂട്ടായ പ്രതിബദ്ധതകളെ പ്രധാനമന്ത്രി ശ്രീ നരേന്ദ്ര മോദി പ്രശംസിച്ചു.
സ്ത്രീ ശിശുമരണ നിരക്കിൽ ഇന്ത്യയിൽ കുറവ് രേഖപ്പെടുത്തുന്നതിനെക്കുറിച്ച് കേന്ദ്ര വനിതാ ശിശു വികസന മന്ത്രി ശ്രീമതി സ്മൃതി ഇറാനിയുടെ ട്വീറ്റ് ഉദ്ധരിച്ച് പ്രധാനമന്ത്രി ട്വീറ്റ് ചെയ്തു :
“നമ്മുടെ നാരീശക്തിയെ ശക്തിപ്പെടുത്താനുള്ള 130 കോടി ഇന്ത്യക്കാരുടെ കൂട്ടായ പ്രതിബദ്ധത
പ്രതിഫലിക്കുന്ന മഹത്തായ അടയാളമാണിത്.”
ആഭ്യന്തരകാര്യ മന്ത്രാലയം
തീവ്ര ന്യൂനമര്ദ്ദം: ക്യാബിനറ്റ് സെക്രട്ടറിയുടെ അധ്യക്ഷതയിൽ എൻ.സി.എം.സി യോഗം ചേർന്നു
തമിഴ്നാടിന്റെയും കേരളത്തിന്റെയും തെക്കന് തീരത്തെ തീവ്രന്യൂനമര്ദ്ദത്തിന്റെ പശ്ചാത്തലത്തില് കാബിനറ്റ് സെക്രട്ടറി ശ്രീ രാജീവ് ഗൗബയുടെ അധ്യക്ഷതയില് ദേശീയ ദുരന്ത പ്രതികരണ സമിതി  വീഡിയോ കോൺഫറൻസിങ് വഴി യോഗം ചേര്ന്നു. കേരള, തമിഴ്നാട് ചീഫ് സെക്രട്ടറിമാരും ലക്ഷദ്വീപ് ഉപദേഷ്ടാവും വിവിധ മന്ത്രാലയങ്ങളിലെ സെക്രട്ടറിമാരും വീഡിയോ കോണ്ഫറന്സില് പങ്കെടുത്തു.
ഡിസംബര് 2 മുതല് 4 വരെ തമിഴ്നാട്, കേരളം, ലക്ഷദ്വീപ് എന്നിവിടങ്ങളുടെ തെക്കന് തീരത്ത് കനത്ത മഴയോടൊപ്പം കാറ്റ് വീശിയടിക്കാന് സാധ്യതയുണ്ടെന്ന് കേന്ദ്ര കാലാവസ്ഥ വകുപ്പ് ഡയറക്ടര് ജനറല് അറിയിച്ചു. കാര്ഷിക വിളകള്ക്കും അവശ്യ സേവനങ്ങള്ക്കും ഇത് നഷ്ടം സൃഷ്ടിക്കാനിടയുണ്ടെന്നും അദ്ദേഹം അറിയിച്ചു. ഡിസംബര് 4 വരെ മത്സ്യബന്ധനം പൂര്ണമായി നിര്ത്തിവയ്ക്കണമെന്നും അദ്ദേഹം പറഞ്ഞു.
മത്സ്യത്തൊഴിലാളികള്ക്ക് മുന്നറിയിപ്പ് നല്കുകയും രക്ഷാപ്രവര്ത്തകരെ വിന്യസിക്കുകയും ചെയ്തത് ഉള്പ്പെടെ, ബന്ധപ്പെട്ട ജില്ലകളിലെ ദുരന്ത പ്രതികരണ സമിതികള് തയ്യാറാക്കിയതും സജ്ജീകരിച്ചതുമായ കാര്യങ്ങളെക്കുറിച്ച് കേരളം, തമിഴ്നാട് ചീഫ് സെക്രട്ടറിമാരും ലക്ഷദ്വീപ് ഉപദേഷ്ടാവും എന്സിഎംസിയെ അറിയിച്ചു.
ഈ പ്രദേശങ്ങളില് ആവശ്യമായ രക്ഷാസംഘത്തെ നിയോഗിച്ചിട്ടുണ്ടെന്നും ആവശ്യത്തിനുപകരിക്കുംവിധം ബാക്കി സംഘങ്ങള് തമിഴ്നാട്ടില് നിലയുറപ്പിച്ചിട്ടുണ്ടെന്നും ദേശീയ ദുരന്ത പ്രതികരണ സേനാ ഡയറക്ടര് ജനറല് അറിയിച്ചു.
വ്യോമയാന, ടെലികമ്മ്യൂണിക്കേഷന്, ഊര്ജ്ജ, ആഭ്യന്തര, ദുരന്ത പ്രതികരണ അതോറിറ്റി മന്ത്രാലയ സെക്രട്ടറിമാരും പ്രതിരോധ മന്ത്രാലയത്തിലെ പ്രതിനിധിയും അവര് സ്വീകരിച്ച നടപടികളെക്കുറിച്ച് യോഗത്തില് വിശദീകരിച്ചു.
നാശനഷ്ടം വളരെക്കുറച്ചുമാത്രമെന്ന് ഉറപ്പുവരുത്താന് ആവശ്യമായ എല്ലാ നടപടികളും സ്വീകരിക്കണമെന്നും അവശ്യ സേവനങ്ങള് എത്രയും വേഗം പുനഃസ്ഥാപിക്കാന് തയ്യാറെടുപ്പുകള് നടത്തണമെന്നും കാബിനറ്റ് സെക്രട്ടറി സംസ്ഥാന ഗവണ്മെന്റുകളോടും കേന്ദ്ര മന്ത്രാലയങ്ങളോടും ആവശ്യപ്പെട്ടു.
വാര്ത്താവിനിമയ, വിവരസാങ്കേതികവിദ്യാ മന്ത്രാലയം
തന്ത്രപ്രധാനമായ 498 അതിർത്തി ഗ്രാമങ്ങളിൽ മൊബൈൽ കണക്ടീവിറ്റി ലഭ്യമാക്കാൻ ഗവണ്മെന്റ് പദ്ധതിയിടുന്നതായി കേന്ദ്രമന്ത്രി ശ്രീ രവിശങ്കർ പ്രസാദ്
(അതിർത്തിയോട് ചേർന്ന് തന്ത്രപ്രധാന മേഖലകളിൽ വാർത്താവിനിമയ സൗകര്യങ്ങൾ ലഭ്യമാക്കാൻ കേന്ദ്ര ഗവൺമെന്റ് നടപടികൾ സ്വീകരിച്ചു വരുന്നതായി കേന്ദ്ര ഇലക്ട്രോണിക്സ്-ഐടി-വിവരവിനിമയ-നിയമ-നീതി മന്ത്രി ശ്രീ രവിശങ്കർ പ്രസാദ് അറിയിച്ചു. ഇവിടങ്ങളിൽ അധിവസിക്കുന്നവർക്കും ജോലി ചെയ്യുന്നവർക്കും മികച്ച ജീവിതം ഉറപ്പാക്കുന്നതിന്റെ ഭാഗമായാണ് ഈ നടപടിയെന്നും അദ്ദേഹം വിശദീകരിച്ചു.
ഇത്തരത്തിലുള്ള 354 ഗ്രാമങ്ങൾക്കായുള്ള ടെൻഡർ നടപടികൾക്ക് അന്തിമരൂപമായതായും ശ്രീ പ്രസാദ് അറിയിച്ചു. ജമ്മുകാശ്മീർ, ലഡാക്ക് എന്നീ കേന്ദ്രഭരണ പ്രദേശങ്ങളിലും, ബീഹാർ, രാജസ്ഥാൻ, ഉത്തരാഖണ്ഡ്, ഹിമാചൽ പ്രദേശ് എന്നിവിടങ്ങളിൽ 144 ഗ്രാമങ്ങളിലും, ഗുജറാത്തിലെ മുൻഗണനാ മേഖലകളിലും പദ്ധതി നടന്നു വരുന്നതായും അദ്ദേഹം വ്യക്തമാക്കി.
അതിർത്തി മേഖലകളിൽ വിവര വിനിമയ സൗകര്യം ഉറപ്പാക്കുന്നത് ലക്ഷ്യമിട്ടാണ് ഈ ഗ്രാമങ്ങളെ തിരഞ്ഞെടുത്തിരിക്കുന്നത്. ഈ പദ്ധതികൾ പൂർത്തിയാകുന്നതോടെ കൂടി ജമ്മുകാശ്മീർ, ലഡാക് എന്നിവിടങ്ങളിലെ ഗ്രാമങ്ങളിൽ 100% മൊബൈൽ കണക്റ്റിവിറ്റി ഉറപ്പാക്കാനാകും.
കരസേന, BRO, BSF, CRPF, ITBP, SSB എന്നിവയ്ക്കായി 1347 കേന്ദ്രങ്ങളിൽ സാറ്റലൈറ്റ് അധിഷ്ഠിത ഡിജിറ്റൽ സാറ്റലൈറ്റ് ഫോൺ ടെർമിനൽ സൗകര്യവും ലഭ്യമാകും. ഇവയിൽ 183 കേന്ദ്രങ്ങളുടെ കമ്മീഷനിങ് പൂർത്തിയായിക്കഴിഞ്ഞു. ബാക്കിയുള്ളവയുടെ പണി പുരോഗമിക്കുകയാണ്.
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങൾ
ന്യൂഡൽഹി, ഒക്ടോബർ 21, 2021
ഒരു ബില്യൺ വാക്സിനേഷനുകൾ എന്ന നാഴികക്കല്ല് സ്വന്തമാക്കി ഇന്ത്യ
കഴിഞ്ഞ 24 മണിക്കൂറിൽ 18,454 പുതിയ കേസുകൾ
രോഗമുക്തി നിരക്ക് 98.15%; 2020 മാർച്ച് മുതൽ ഏറ്റവും ഉയർന്ന നിരക്ക്
കഴിഞ്ഞ 24 മണിക്കൂറിനിടെ 17,561 പേർ സുഖം പ്രാപിച്ചതോടെ ആകെ രോഗമുക്തരുടെ എണ്ണം 3,34,95,808 ആയി
ചികിത്സയിലുള്ളത് ആകെ രോഗബാധിതരുടെ 1%-ത്തിലും താഴെ; നിലവിലെ നിരക്ക് 0.52%; 2020 മാർച്ച് മുതൽ ഏറ്റവും കുറഞ്ഞ നിരക്ക്
രാജ്യത്ത് നിലവിൽ ചികിത്സയിലുള്ളത് 1,78,831 പേർ
പ്രതിവാര രോഗസ്ഥിരീകരണ നിരക്ക് ; കഴിഞ്ഞ 118 ദിവസമായി 3 ശതമാനത്തിൽ താഴെ
പ്രതിദിന രോഗസ്ഥിരീകരണ നിരക്ക് ; കഴിഞ്ഞ 52 ദിവസമായി 3 ശതമാനത്തിൽ താഴെ
ആകെ നടത്തിയത് 59.57 കോടി പരിശോധനകൾ
RRTN
(Visitor Counter : 138
വാര്ത്താവിതരണ പ്രക്ഷേപണ മന്ത്രാലയം
കാന് ചലച്ചിത്രമേളയ്ക്കുള്ള ഇന്ത്യന് പ്രതിനിധി സംഘത്തെ വാര്ത്താവിതരണ പ്രക്ഷേപണ മന്ത്രി നയിക്കും ; സംഘത്തില്ഷാജി എന്. കരുണും
ഫ്രാന്സിലെ കാനില് നാളെമുതല് നടക്കുന്ന ചലച്ചിത്ര മേളയ്ക്കുള്ള ഇന്ത്യന് പ്രതിനിധി സംഘത്തെ കേന്ദ്ര വാര്ത്താവിതരണ പ്രക്ഷേപണ സെക്രട്ടറി ശ്രീ. അമിത്ഖരെ നയിക്കും.കേന്ദ്ര ഫിലിം സെന്സര് ബോര്ഡ് ചെയര്മാന് ശ്രീ. പ്രസൂന്ജോഷി, വിഖ്യാതചലച്ചിത്രകാരന്മാരായ ശ്രീ. ഷാജി എന്. കരുണ്, ശ്രീ. രാഹുല്റവൈല്, ശ്രീ. മധുര് ഭണ്ടാര്ക്കര്എന്നിവര്ഉള്പ്പെടും. ചലച്ചിത്ര മേളയ്ക്കിടെവിവിധ രാജ്യങ്ങളില് നിന്നുള്ളചലച്ചിത്ര പ്രവര്ത്തകരുമായി ഇന്ത്യന് പ്രതിനിധി സംഘം ചര്ച്ചകള് നടത്തും. ഈ വര്ഷം നവംബറില്ഗോവയില് നടക്കുന്ന ഇന്ത്യാഅന്താരാഷ്ട്ര ചലച്ചിത്ര മേളയുടെ  സുവര്ണ്ണ ജൂബിലിആഘോഷങ്ങളുടെ പ്രചാരണമാണ്ചര്ച്ചകളുടെകേന്ദ്ര ബിന്ദു. ഐ.എഫ്.എഫ്.ഐ ഗോള്ഡന് ജൂബിലിയോടനുബന്ധിച്ച് പ്രത്യേകമായിരൂപകല്പ്പന ചെയ്ത പോസ്റ്ററിന്റെ പ്രകാശനവും നടക്കും. ഇന്ത്യന് സിനിമയുടെവൈവിധ്യംവരച്ച്കാട്ടുന്ന പവലിയനും കാന് ചലച്ചിത്ര മേളയുടെവേദിയില്ഒരുക്കിയിട്ടുണ്ട്.
(ചലച്ചിത്രങ്ങളുടെവ്യാജപതിപ്പുകള് നിര്മ്മിക്കുന്നത് തടയാന് കൈക്കൊണ്ട നടപടികള്ഇന്ത്യയില്സിനിമാചിത്രീകരണത്തിന് അനുമതി നല്കാന് ഫിലിം ഫെസിലിറ്റേഷന് ഓഫീസുകള്വഴിയുള്ളഏകജാലകസംവിധാനം മുതലായവയെകുറിച്ച് ഇന്ത്യന് സംഘം പ്രചാരണം നല്കും. അന്താരാഷ്ട്ര ചലച്ചിത്ര നിര്മ്മാണ കമ്പനികളുമായിചേര്ന്ന്സംയുക്തസംരംഭങ്ങള് തുടങ്ങുന്നതിനുള്ളസാധ്യതകളുംആരായും.
ND MRD- 282
ധനകാര്യ മന്ത്രാലയം
എമർജൻസി ക്രെഡിറ്റ് ലൈൻ ഗാരന്റി സ്കീം  വിപുലീകരിക്കുകയും കാലാവധി 31.03.2022 വരെ നീട്ടുകയും ചെയ്തു
ന്യൂഡൽഹി, സെപ്റ്റംബർ 29, 2021
എമർജൻസി ക്രെഡിറ്റ് ലൈൻ ഗാരന്റി സ്കീം  ആരംഭിച്ചതിനുശേഷം 1.15 കോടിയിലധികം സൂക്ഷ്മ , ചെറുകിട, ഇടത്തരം സംരംഭങ്ങൾക്കും  ബിസിനസ് സ്ഥാപനങ്ങൾക്കും സഹായം ലഭിച്ചു. കോവിഡ് -19 മഹാമാരി സൃഷ്ട്ടിച്ച തടസ്സങ്ങളുടെ പശ്ചാത്തലത്തിൽ, പദ്ധതി പ്രകാരം വായ്പയ്ക്ക് അർഹരായവർക്ക് അവരുടെ പ്രവർത്തന ബാധ്യതകൾ നിറവേറ്റുന്നതിനും ബിസിനസുകൾ പുനരാരംഭിക്കുന്നതിനും ഇത് സഹായകമായി.
പദ്ധതി പ്രകാരം 2021 സെപ്റ്റംബർ 24 വരെ അനുവദിച്ച വായ്പ 2.86 ലക്ഷം കോടി രൂപ കടന്നു. .
കോവിഡ് 19 മഹാമാരിയുടെ രണ്ടാം തരംഗം ദോഷകരമായി ബാധിച്ച വിവിധ ബിസിനസുകളെ പിന്തുണയ്ക്കുന്നതിനായി, അടിയന്തിര ക്രെഡിറ്റ് ലൈൻ ഗ്യാരണ്ടി സ്കീമിന്റെ  സമയപരിധി 31.03.2022 വരെയോ 4.5 ലക്ഷം കോടി രൂപയെന്ന ലക്ഷ്യം കൈവരിക്കും വരെയോ നീട്ടാനും തീരുമാനിച്ചു. കൂടാതെ, പദ്ധതിക്ക് കീഴിൽ തുക വിതരണം ചെയ്യുന്നതിനുള്ള അവസാന തീയതി 30.06.2022 വരെ നീട്ടി. .
പദ്ധതിയിൽ ഇനിപ്പറയുന്ന മാറ്റങ്ങൾ വരുത്തിയിട്ടുണ്ട്
ECLGS 1.0, 2.0 എന്നിവയ്ക്ക് കീഴിൽ വായ്പയ്ക്ക് അർഹരായവർക്ക് അനുവദനീയമായ 29.02.2020, 31.03.2021 എന്നീ കാലയളവുകൾ വരെയുള്ള ആകെ വായ്പാ കുടിശ്ശികയുടെ 10% വരെ അധിക വായ്പയ്ക്ക് അർഹതയുണ്ട്.
ECLGS 1.0, 2.0 പ്രകാരം സഹായം ലഭിക്കാത്ത ബിസിനസ്സുകൾക്ക്, 31.03.2021 വരെ അവരുടെ ആകെ വായ്പാ കുടിശ്ശികയുടെ 30% വരെ വായ്പ ലഭിക്കും.
മുമ്പ് ECLGS ആനുകൂല്യം ലഭിക്കാത്ത ECLGS 3.0 ൽ പറഞ്ഞിരിക്കുന്ന മേഖലകളിലെ ബിസിനസ്സുകൾക്ക്, വായ്പാ കുടിശ്ശികയുടെ 40% വരെ, പരമാവധി 200 കോടി രൂപ വരെ സഹായം ലഭിക്കും;
കാലപരിധി 29.02.2020 ൽ നിന്ന് 31.03.2021 ലേക്ക് നീട്ടിയതിനാൽ അർഹത നേടിയവർക്കും മേൽപ്പറഞ്ഞ അധിക വായ്പയ്ക്ക് അർഹതയുണ്ട്.
അതനുസരിച്ച്, ECLGS- ന് കീഴിൽ സഹായം ലഭിച്ചതും, 31.03.2021 -ലെ വായ്പാ കുടിശ്ശിക  29.02.2020 ലെതിനേക്കാൾ കൂടുതലുള്ളതും ആയ ബിസിനസുകൾക്കും, ECLGS 1.0,2.0,3.0 പ്രകാരമുള്ള നിർദ്ദിഷ്ട പരമാവധി സഹായത്തിന് അർഹതയുണ്ട്.
IE/SKY
(Visitor Counter : 204
പ്രധാനമന്ത്രിയുടെ ഓഫീസ്
ആദ്യ വന്ദേഭാരത് ട്രെയിനിനുള്ള തൃശ്ശൂരിന്റെ സ്വാഗതത്തെ പ്രധാനമന്ത്രി പ്രശംസിച്ചു
കേരളത്തിലെ ആദ്യത്തെ വന്ദേഭാരത് ട്രെയിനിന് പരമ്പരാഗതമായ രീതിയിൽ ഗംഭീര സ്വീകരണം നൽകിയതിന് തൃശ്ശൂരിലെ ജനങ്ങളെ പ്രധാനമന്ത്രി ശ്രീ നരേന്ദ്ര മോദി പ്രശംസിച്ചു.
റെയിൽവേ മന്ത്രാലയത്തിന്റെ ട്വീറ്റിന് മറുപടിയായി പ്രധാനമന്ത്രി ട്വീറ്റ് ചെയ്തു.
"ഗംഭീര തൃശൂർ!"
-ND-
(
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങൾ
ന്യൂഡൽഹി, ഒക്ടോബർ 1, 2021
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നൽകിയത് 89.02 കോടി ഡോസ് വാക്സിൻ
കഴിഞ്ഞ 24 മണിക്കൂറിൽ 26,727 പുതിയ കേസുകൾ
ചികിത്സയിലുള്ളത് ആകെ രോഗബാധിതരുടെ 1 % ത്തിലും താഴെ; നിലവിലെ നിരക്ക് 0.82%, 2020 മാർച്ച് മുതൽ ഏറ്റവും കുറഞ്ഞ നിരക്ക്
രാജ്യത്ത് നിലവിൽ ചികിത്സയിലുള്ളത് 2,75,224 പേർ; 196 ദിവസത്തിൽ ഏറ്റവും കുറവ്
രോഗമുക്തി നിരക്ക് 97.86%; 2020 മാർച്ച് മുതൽ ഏറ്റവും ഉയർന്ന നിരക്ക്
കഴിഞ്ഞ 24 മണിക്കൂറിനിടെ 28,246 പേർ സുഖം പ്രാപിച്ചതോടെ ആകെ രോഗമുക്തരുടെ എണ്ണം 3,30,43,144 ആയി
പ്രതിവാര രോഗസ്ഥിരീകരണ നിരക്ക് ; കഴിഞ്ഞ 98 ദിവസമായി 3 ശതമാനത്തിൽ താഴെ
പ്രതിദിന രോഗസ്ഥിരീകരണ നിരക്ക് ; കഴിഞ്ഞ 32 ദിവസമായി 3 ശതമാനത്തിൽ താഴെ
ആകെ നടത്തിയത് 57.04 കോടി പരിശോധനകൾ
RRTN
(Visitor Counter : 112
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങള്
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നല്കിയത് 178.90 കോടി ഡോസ് വാക്സിന്
രാജ്യത്ത് നിലവില് ചികിത്സയിലുള്ളത് 54,118 പേര്
ചികിത്സയിലുള്ളത് 0.13 ശതമാനം പേര്
രോഗമുക്തി നിരക്ക് 98.68 %
കഴിഞ്ഞ 24 മണിക്കൂറിനിടെ 9,620 പേര് സുഖം പ്രാപിച്ചതോടെ രാജ്യത്തെ ആകെ രോഗമുക്തരുടെ എണ്ണം 4,23,98,095 ആയി.
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 4,362 പേര്ക്ക്
പ്രതിദിന രോഗസ്ഥിരീകരണ നിരക്ക് 
പ്രതിവാര രോഗസ്ഥിരീകരണ നിരക്ക് 
ആകെ നടത്തിയത് 77.34 കോടി പരിശോധനകള് ; കഴിഞ്ഞ 24 മണിക്കൂറിനിടെ നടത്തിയത് 6,12,926 പരിശോധനകള്.
-ND-
(
രാജ്യരക്ഷാ മന്ത്രാലയം
ടാങ്ക് വേധ ഗൈഡഡ് മിസൈൽ 'ഹെലിന' വിജയകരമായി പരീക്ഷിച്ചു
ന്യൂ ഡെൽഹി , ഏപ്രിൽ 11 , 2022
സമുദ്ര നിരപ്പിൽ നിന്ന് വളരെ ഉയരത്തിൽ, തദ്ദേശീയമായി വികസിപ്പിച്ച ഹെലികോപ്റ്ററിൽ നിന്ന് ടാങ്ക് വേധ ഗൈഡഡ് മിസൈൽ 'ഹെലിന' ഇന്ന്  വിജയകരമായി പരീക്ഷിച്ചു. പ്രതിരോധ ഗവേഷണ വികസന സംഘടനയിലെ  ശാസ്ത്രജ്ഞരും, കര-വ്യോമ സേനാ സംഘങ്ങളും സംയുക്തമായാണ് പ്രയോഗക്ഷമതാ പരിശോധനയുടെ ഭാഗമായുള്ള പരീക്ഷണ വിക്ഷേപണം നടത്തിയത്. ഒരു അഡ്വാൻസ്ഡ് ലൈറ്റ് ഹെലികോപ്റ്ററിൽ  നിന്നായിരുന്നു പരീക്ഷണ വിക്ഷേപണം. കൃത്രിമമായി സൃഷ്ടിച്ച യുദ്ധടാങ്കിനെ ലക്ഷ്യമാക്കി മിസൈൽ വിജയകരമായി വിക്ഷേപിച്ചു. ലോക്ക് ഓൺ ബിഫോർ ലോഞ്ച് മോഡിൽ പ്രവർത്തിക്കുന്ന ഇൻഫ്രാറെഡ് ഇമേജിംഗ് സീക്കർ  ആണ് മിസൈലിനെ നയിക്കുന്നത്. ലോകത്തിലെ ഏറ്റവും അത്യാധുനിക ടാങ്ക് വേധ ആയുധങ്ങളിൽ ഒന്നാണിത്.
പൊഖ്റാനിൽ നടത്തിയ പ്രയോഗക്ഷമതാ പരിശോധനയുടെ തുടർച്ചയായി, സമുദ്ര നിരപ്പിൽ നിന്ന് വളരെ ഉയരത്തിൽ നടത്തിയ പരീക്ഷണത്തിലെ വിജയം, മിസൈലിന്റെ ALH സംയോജനത്തിന് വഴിയൊരുക്കുന്നു. DRDO യിലെ മുതിർന്ന ശാസ്ത്രജ്ഞരും മുതിർന്ന കരസേനാ ഉദ്യോഗസ്ഥരും പരീക്ഷണത്തിന് സാക്ഷ്യം വഹിച്ചു.
സംയുക്ത പരിശ്രമത്തിലൂടെ ഇദംപ്രഥമമായി ഈ നേട്ടം കൈവരിച്ചതിൽ DRDO യെയും ഇന്ത്യൻ സൈന്യത്തെയും രാജ്യരക്ഷാ മന്ത്രി ശ്രീ രാജ്നാഥ് സിംഗ് അഭിനന്ദിച്ചു.
IE/SKY
പ്രധാനമന്ത്രിയുടെ ഓഫീസ്
പുരുഷന്മാരുടെ ജാവലിൻ ലോക ചാമ്പ്യൻഷിപ്പിൽ വെള്ളി മെഡൽ നേടിയ നീരജ് ചോപ്രയ്ക്ക് പ്രധാനമന്ത്രിയുടെ അഭിനന്ദനം
പുരുഷന്മാരുടെ ജാവലിൻ ലോക ചാമ്പ്യൻഷിപ്പിൽ വെള്ളി മെഡൽ നേടിയ നീരജ് ചോപ്രയെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
സ്പോർട്സ് അതോറിറ്റി ഓഫ് ഇന്ത്യയുടെ ട്വീറ്റിന് മറുപടിയായി പ്രധാനമന്ത്രി പറഞ്ഞു;
"നമ്മുടെ ഏറ്റവും സമുന്നതരായ കായികതാരങ്ങളിൽ ഒരാളുടെ മഹത്തായ നേട്ടം!
#ലോകചാമ്പ്യൻഷിപ്പിൽ ചരിത്രപരമായ വെള്ളി മെഡൽ നേടിയ നീരജ് ചോപ്രയ്ക്ക് അഭിനന്ദനങ്ങൾ. ഇന്ത്യൻ കായികരംഗത്തിന് ഇതൊരു പ്രത്യേക സന്ദർഭമാണ്. വരാനിരിക്കുന്ന നീരജിന്റെ നേട്ടങ്ങൾക്ക് ആശംസകൾ."---ND--
(A great accomplishment by one of our most distinguished athletes!
— Narendra Modi  July 24, 2022
Congratulations to @Neeraj_chopra1 on winning a historic Silver medal at the #WorldChampionships. This is a special moment for Indian sports. Best wishes to Neeraj for his upcoming endeavours. https://t.co/odm49Nw6Bx
രാഷ്ട്രപതിയുടെ കാര്യാലയം
ശ്രീ വി വി ഗിരിക്ക് അദ്ദേഹത്തിന്റെ ജന്മ വാർഷിക ദിനത്തിൽ ഇന്ത്യൻ രാഷ്ട്രപതി ആദരാഞ്ജലി അർപ്പിച്ചു
ഇന്ത്യയുടെ മുൻ രാഷ്ട്രപതി ശ്രീ വി വി ഗിരിക്ക് അദ്ദേഹത്തിന്റെ ജന്മ വാർഷിക ദിനമായ ഇന്ന് ഇന്ത്യൻ രാഷ്ട്രപതി ശ്രീ രാം നാഥ് കോവിന്ദ് ആദരാഞ്ജലി അർപ്പിച്ചു. രാഷ്ട്രപതി ഭവനിൽ വച്ഛ് നടന്ന ചടങ്ങിൽ രാഷ്ട്രപതിയും മറ്റ് ഉദ്യോഗസ്ഥരും ശ്രീ വി വി ഗിരിയുടെ ഛായാചിത്രത്തിൽ പുഷ്പാർച്ചന നടത്തി.
(Visitor Counter : 126
പ്രത്യേക സേവനങ്ങളും ഫീച്ചറുകളും
ചീഫ് പോസ്റ്റ്മാസ്റ്റർ ജനറലായി മഞ്ജു പ്രസന്നൻ പിള്ള ചുമതലയേറ്റു
ശ്രീമതി മഞ്ജു പ്രസന്നൻ പിള്ള കേരള തപാൽ സർക്കിളിന്റെ ചീഫ് പോസ്റ്റ്മാസ്റ്റർ ജനറലായി ചുമതലയേറ്റു. 1991 ബാച്ചിലെ ഇന്ത്യൻ പോസ്റ്റൽ സർവീസ് ഉദ്യോഗസ്ഥയാണ്
ഇംഗ്ലീഷ് സാഹിത്യത്തിലും ബിസിനസ് അഡ്മിനിസ്ട്രേഷനിലും ബിരുദാനന്തര ബിരുദം കരസ്ഥമാക്കിയിട്ടുണ്ട്. ആലപ്പുഴ സ്വദേശിനിയാണ്.
മൂന്ന് പതിറ്റാണ്ട് നീണ്ട തന്റെ ഔദ്യോഗിക ജീവിതത്തിൽ ശ്രീമതി. മഞ്ജു പ്രസന്നൻ പിള്ള രാജ്യത്തുടനീളം വിവിധ പദവികളിൽ സേവനമനുഷ്ഠിച്ചിട്ടുണ്ട്.
പോസ്റ്റ്മാസ്റ്റർ ജനറൽ, തമിഴ്നാട് വെസ്റ്റേൺ റീജിയൻ , ഡെപ്യൂട്ടി ഡയറക്ടർ ജനറൽ, , ന്യൂഡൽഹി, ജനറൽ മാനേജർ  പോസ്റ്റൽ ഡയറക്ടറേറ്റ് എന്നീ പദവികളിൽ സേവനമനുഷ്ഠിച്ചിട്ടുണ്ട്. കേന്ദ്ര വാണിജ്യ മന്ത്രാലയം, ടെലികോം വകുപ്പ്, കർണാടക ഗവണ്മെന്റ് എന്നിവിടങ്ങളിൽ ഡെപ്യൂട്ടേഷനിലും പ്രവർത്തിച്ചിട്ടുണ്ട്.
എഴുത്തുകാരിയും കവയിത്രിയും കൂടിയാണ് ശ്രീമതി. മഞ്ജു പ്രസന്നൻ പിള്ള . അവരുടെ കൃതികളിൽ പ്രമുഖ കലാകാരനായ എസ്.ജി. വാസുദേവിനെക്കുറിച്ചുള്ള വൃക്ഷയ്ക്ക് പുറമേ ഫാത്തിമ അഹമ്മദ്, സോമനാഥ് മൈതി, യശ്വന്ത് ഷിർവാദ്കർ തുടങ്ങിയ കലാകാരന്മാരെക്കുറിച്ചുള്ള രചനകളും ഉൾപ്പെടുന്നു.
-ND-
(Visitor Counter : 67
പ്രധാനമന്ത്രിയുടെ ഓഫീസ്
ചെക്ക് റിപ്പബ്ലിക്കിന്റെ പ്രധാനമന്ത്രിയായി നിയമിതനായ പീറ്റർ ഫിയലയെ പ്രധാനമന്ത്രി അഭിനന്ദിച്ചു
ചെക്ക് റിപ്പബ്ലിക്കിന്റെ പ്രധാനമന്ത്രിയായി നിയമിതനായ പീറ്റർ ഫിയലയെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
ഒരു ട്വീറ്റിൽ പ്രധാനമന്ത്രി പറഞ്ഞു;
"അഭിനന്ദനങ്ങൾ, എക്സലൻസി പീറ്റർ ഫിയാല, ചെക്ക് റിപ്പബ്ലിക്കിന്റെ പ്രധാനമന്ത്രിയായി താങ്കളെ നിയമിച്ചതിന്. ഇന്ത്യ-ചെക്ക് ബന്ധം കൂടുതൽ മെച്ചപ്പെടുത്തുന്നതിന് താങ്കളോടൊപ്പം പ്രവർത്തിക്കാൻ ഞാൻ ആഗ്രഹിക്കുന്നു."
പ്രധാനമന്ത്രിയുടെ ഓഫീസ്
പാരാലിമ്പിക്സ് ഗെയിംസിൽ ഷൂട്ടിംഗിൽ സ്വർണ്ണ മെഡൽ നേടിയ അവനി ലേഖരയെ പ്രധാനമന്ത്രി അഭിനന്ദിച്ചു
ടോക്കിയോയിൽ നടക്കുന്ന പാരാലിമ്പിക് ഗെയിംസിൽ ഷൂട്ടിംഗിൽ സ്വർണ്ണ മെഡൽ നേടിയ അവനി ലേഖാരയെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
ഒരു ട്വീറ്റിൽ പ്രധാനമന്ത്രി പറഞ്ഞു;
"അസാധാരണ പ്രകടനം അവനി ലേഖര ! കഠിനാധ്വാനം ചെയ്ത് അർഹിക്കുന്ന സ്വർണം നേടിയതിന് അഭിനന്ദനങ്ങൾ, നിങ്ങളുടെ അധ്വാന സ്വഭാവവും ഷൂട്ടിംഗിനോടുള്ള അഭിനിവേശവും കാരണം ഇത് സാധ്യമായത് . ഇത് ശരിക്കും ഇന്ത്യൻ കായികരംഗത്തെ ഒരു പ്രത്യേക നിമിഷമാണ്. നിങ്ങളുടെ ഭാവി ശ്രമങ്ങൾക്ക് ആശംസകൾ."
ആരോഗ്യ, കുടുംബക്ഷേമ മന്ത്രാലയം
ഇന്ത്യയുടെ കോവിഡ്-19 വാക്സിനേഷനുകളുടെ എണ്ണം 180.13 കോടി കവിഞ്ഞു
കഴിഞ്ഞ 24 മണിക്കൂറിനിടെ വിതരണം ചെയ്തത് 20.31 ലക്ഷത്തിലധികം ഡോസ് വാക്സിനുകള്
രോഗമുക്തി നിരക്ക് നിലവില് 98.71%
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 3,116 പേര്ക്ക്
രാജ്യത്ത് ചികിത്സയിലുള്ളവരുടെ എണ്ണം നിലവില് 38,069
പ്രതിവാര രോഗസ്ഥിരീകരണ നിരക്ക് 0.50 %
കഴിഞ്ഞ 24 മണിക്കൂറിനിടെ നല്കിയ 20.31 ലക്ഷത്തിലധികം  ഡോസുള്പ്പെടെ, ഇന്നു രാവിലെ 7 വരെയുള്ള കണക്കനുസരിച്ച് ഇന്ത്യയിലെ കോവിഡ്-19 പ്രതിരോധ കുത്തിവയ്പുകളുടെ എണ്ണം 180.13 കോടി  പിന്നിട്ടു. 2,10,85,852 സെഷനുകളിലൂടെയാണ് ഈ നേട്ടം കൈവരിച്ചത്.
ഇന്നു രാവിലെ 7 വരെയുള്ള പ്രാഥമികവിവരമനുസരിച്ച് വാക്സിന് ഡോസുകള് ഇനി പറയുന്ന വിഭാഗങ്ങളിലായാണ് നല്കിയിട്ടുള്ളത്:
ആരോഗ്യപ്രവര്ത്തകര്
ഒന്നാം ഡോസ് 1,04,02,622
രണ്ടാം ഡോസ് 99,84,407
കരുതല് ഡോസ് 43,10,000
മുന്നണിപ്പോരാളികള്
ഒന്നാം ഡോസ് 1,84,11,428
രണ്ടാം ഡോസ് 1,74,76,822
കരുതല് ഡോസ് 65,48,262
15-18 പ്രായപരിധിയിലുള്ളവര്
ഒന്നാം ഡോസ് 5,58,71,085
രണ്ടാം ഡോസ് 3,37,70,605
18-44 പ്രായപരിധിയിലുള്ളവര്
ഒന്നാം ഡോസ് 55,33,11,626
രണ്ടാം ഡോസ് 45,52,01,014
45-59 പ്രായപരിധിയിലുള്ളവര്
ഒന്നാം ഡോസ് 20,25,29,223
രണ്ടാം ഡോസ് 18,27,29,190
60നുമേല് പ്രായമുള്ളവര്
ഒന്നാം ഡോസ് 12,65,89,403
രണ്ടാം ഡോസ് 11,38,07,410
കരുതല് ഡോസ് 1,03,80,450
കരുതല് ഡോസ് 2,12,38,712
ആകെ 1,80,13,23,547
കഴിഞ്ഞ 24 മണിക്കൂറിനുള്ളില് 5,559 പേര് സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം 4,24,37,072 ആയി.
ദേശീയ രോഗമുക്തി നിരക്ക് 98.71 % ആണ്.
കഴിഞ്ഞ 24 മണിക്കൂറിനുള്ളില് ഇന്ത്യയില് പുതുതായി രോഗം സ്ഥിരീകരിച്ചത് 3,116 പേര്ക്കാണ്.
നിലവില് 38,069 പേരാണ് ചികിത്സയിലുള്ളത്. നിലവില് ചികിത്സയിലുള്ളത് രാജ്യത്തെ ആകെ രോഗബാധിതരുടെ 0.09 ശതമാനമാണ്.
രാജ്യത്തെ പരിശോധനാശേഷി തുടര്ച്ചയായി വര്ധിപ്പിക്കുകയാണ്. കഴിഞ്ഞ 24 മണിക്കൂറിനുള്ളില് 7,61,737 പരിശോധനകള് നടത്തി. ആകെ 77.85 കോടിയിലേറെ  പരിശോധനകളാണ് ഇന്ത്യ ഇതുവരെ നടത്തിയത്.
രാജ്യത്തുടനീളം പരിശോധനാശേഷി വര്ദ്ധിപ്പിച്ചപ്പോഴും പ്രതിവാര രോഗസ്ഥിരീകരണ നിരക്ക് 0.50 ശതമാനമാണ്. പ്രതിദിന രോഗസ്ഥിരീകരണ നിരക്ക് 0.41 ശതമാനമാണ്.
(--ND--
പ്രധാനമന്ത്രിയുടെ ഓഫീസ്
പ്രധാനമന്ത്രിയും യു.എസ്സ്. പ്രസിഡന്റ് ഡൊണാള്ഡ് ട്രംപും നവവത്സര ആശംസകള്കൈമാറി
പ്രധാനമന്ത്രി ശ്രീ. നരേന്ദ്ര മോദിയുംയു .എസ്സ് . പ്രസിഡന്റ്ഡൊണാള്ഡ് ട്രംപും കഴിഞ്ഞ ദിവസംവൈകിട്ട്ഒരുടെലിഫോണ് സംഭാഷണത്തിലൂടെ നവവത്സരആശംസകള്കൈമാറി. ആദ്യഇന്ത്യ, യു.എസ്സ്., ജപ്പാന് ത്രികക്ഷിഉച്ചകോടി, 2 + 2 സംഭാഷണസംവിധാനത്തിന് തുടക്കമിട്ടത്മുതലായസംഭവവികാസങ്ങളില്അവര്മതിപ്പു പ്രകടിപ്പിച്ചു.
പ്രതിരോധം, ഭീകരവിരുദ്ധ പ്രവര്ത്തനം, ഊര്ജ്ജം, മേഖലാ, ആഗോളവിഷയങ്ങളില്ഏകോപനം തുടങ്ങിയവയില്വര്ധിച്ചുവരുന്ന ഉഭയകക്ഷിസഹകരണത്തില് ര് നേതാക്കളുംസന്തുഷ്ടിരേഖപ്പെടുത്തി.
2019 ലുംഇന്ത്യ-യൂ .എസ്സ്ഉഭയകക്ഷി ബന്ധങ്ങള് കൂടുതല്ശക്തിപ്പെടുതുന്നതിലേയ്ക്ക്സഹകരിച്ചു പ്രവര്ത്തിക്കാന് അവര്ഒരു പോലെയോജിപ്പ് പ്രകടിപ്പിച്ചു.
ND/MRD
(Visitor Counter : 62
പ്രധാനമന്ത്രിയുടെ ഓഫീസ്
കർണാടക സന്ദർശനത്തിന്റെ വിശേഷങ്ങൾ പ്രധാനമന്ത്രി പങ്കുവെച്ചു
പ്രധാനമന്ത്രി ശ്രീ നരേന്ദ്ര മോദി ഇന്ന് കർണാടകം സന്ദർശിച്ചു. സന്ദർശനത്തിന്റെ വിശേഷങ്ങൾ അദ്ദേഹം വീഡിയോയിലൂടെ പങ്കുവച്ചു.
പ്രധാനമന്ത്രി ട്വീറ്റ് ചെയ്തു:
"ഒരു പ്രത്യേക കർണാടക സന്ദർശനത്തിന്റെ പ്രസക്ത ഭാഗങ്ങൾ ... മാണ്ഡ്യയിലെയും ധാർവാഡിലെയും ജനങ്ങൾ നൽകിയ ഊഷ്മളതയ്ക്കും സ്നേഹത്തിനും നന്ദി."
Highlights from a special Karnataka visit…grateful to the people of Mandya and Dharwad for the warmth and affection. pic.twitter.com/VCDadOdLNc
— Narendra Modi  March 12, 2023
വ്യോമയാന മന്ത്രാലയം
വന്ദേ ഭാരത് മിഷൻ : 2020 മെയ് 7 മുതൽ 6037 ഇന്ത്യക്കാർ 31 വിമാനങ്ങളിലായി വിദേശത്ത് നിന്ന് മടങ്ങിയെത്തി
ന്യൂഡൽഹി , മെയ് 12, 2020
(വന്ദേ ഭാരത് മിഷനു കീഴിൽ 2020 മെയ് 7 മുതൽ 5 ദിവസത്തിനുള്ളിൽ എയർ ഇന്ത്യയും എയർ ഇന്ത്യ എക്സ്പ്രസും 31 വിമാനങ്ങളിൽ 6037 ഇന്ത്യക്കാരെ തിരിച്ചെത്തിച്ചു. ഇന്ത്യക്കാരെ നാട്ടിലേക്ക് തിരിച്ചയക്കാനുള്ള ഏറ്റവും വലിയ സംരംഭങ്ങളിലൊന്നായ വന്ദേ ഭാരത് മിഷൻ 2020 മെയ് 7 നാണു ഇന്ത്യാ ഗവൺമെന്റ് ആരംഭിച്ചത് . ഈ ദൗത്യത്തിനു കീഴിൽ ഇന്ത്യക്കാരെ സ്വദേശത്തേക്ക് തിരികെ കൊണ്ടുവരുന്ന പ്രവർത്തനം സിവിൽ വ്യോമയാന മന്ത്രാലയം വിദേശകാര്യ മന്ത്രാലയവും സംസ്ഥാന സർക്കാരുകളുമായി ചേർന്ന് ഏകോപിപ്പിക്കുന്നു.
എയർ ഇന്ത്യയും അനുബന്ധ കമ്പനിയായ എയർ ഇന്ത്യ എക്സ്പ്രസും ചേർന്ന് 12 രാജ്യങ്ങളിലേക്ക് ആകെ 64 വിമാനങ്ങൾ  സർവീസ് നടത്തുന്നു. യുഎസ്എ, യുകെ, ബംഗ്ലാദേശ്, സിംഗപ്പൂർ, സൗദി അറേബ്യ, കുവൈറ്റ്, ഫിലിപ്പൈൻസ്, യുഎഇ, മലേഷ്യ എന്നിവിടങ്ങളിൽ നിന്ന് ആദ്യ ഘട്ടത്തിൽ 14,800 ഇന്ത്യക്കാരെ തിരിച്ചെത്തിക്കും.
ഇത്ര ബൃഹത്തായ ആകാശമാർഗമുള്ള ഒഴിപ്പിക്കൽ ദൗത്യത്തിലെ ഓരോ കാര്യങ്ങളും സർക്കാരും ഡിജിസിഎയും നിശ്ചയിച്ചിട്ടുള്ള സുരക്ഷയും ശുചിത്വ മാർഗനിർദേശങ്ങളും കർശനമായി പാലിക്കുന്നു. സിവിൽ വ്യോമയാന മന്ത്രാലയവും എയർ ഇന്ത്യയും ഈ സുരക്ഷിതമായ ആരോഗ്യരക്ഷാ ദൗത്യത്തിൽ യാത്രക്കാരുടെയും വിമാനത്തിലെ ക്രൂവിന്റെയും മറ്റു ജീവനക്കാരുടെയും സുരക്ഷയുടെ കാര്യത്തിൽ ഒരു വിഘാതവുമുണ്ടാകാതെ ശ്രദ്ധിക്കുന്നു.
ഗവൺമെന്റ് മാർഗ്ഗനിർദ്ദേശങ്ങൾക്കനുസൃതമായി ബൃഹത്തും സൂക്ഷ്മവുമായ സുരക്ഷാ ക്രമീകരണങ്ങൾ ഒരുക്കിയിട്ടുണ്ട്.
പ്രധാനമന്ത്രിയുടെ ഓഫീസ്
ഗുജറാത്ത് ഗവൺമെന്റിൽ മന്ത്രിമാരായി സത്യപ്രതിജ്ഞ ചെയ്ത എല്ലാവരെയും പ്രധാനമന്ത്രി അഭിനന്ദിച്ചു
ഗുജറാത്ത് ഗവൺമെന്റിൽ മന്ത്രിമാരായി സത്യപ്രതിജ്ഞ ചെയ്ത എല്ലാവരെയും പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
ഒരു ട്വീറ്റിൽ പ്രധാനമന്ത്രി പറഞ്ഞു;
"ഗുജറാത്ത് ഗവൺമെന്റിൽ മന്ത്രിമാരായി സത്യപ്രതിജ്ഞ ചെയ്ത എല്ലാ പാർട്ടി സഹപ്രവർത്തകർക്കും അഭിനന്ദനങ്ങൾ "
(
ആരോഗ്യ, കുടുംബക്ഷേമ മന്ത്രാലയം
ഇന്ത്യയിൽ കോവിഡ്-19 വാക്സിനേഷനുകളുടെ ആകെ എണ്ണം 87 കോടി എന്ന നാഴികക്കല്ലു പിന്നിട്ടു
കഴിഞ്ഞ 24 മണിക്കൂറിനിടെ 1.02 കോടിയിലേറെ ഡോസുകൾ നൽകി
രോഗമുക്തി നിരക്ക് നിലവിൽ 97.81% ; 2020 മാർച്ച് മുതൽ ഏറ്റവും ഉയർന്നത്
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 18,795 പേർക്ക് ; 201 ദിവസങ്ങൾക്ക് ശേഷം പുതിയ കേസുകൾ 20,000 ൽ താഴെ
രാജ്യത്ത് ചികിത്സയിലുള്ളവരുടെ എണ്ണം  ആകെ രോഗബാധിതരുടെ 0.87%
പ്രതിവാര രോഗസ്ഥിരീകരണ നിരക്ക്  തുടർച്ചയായ 95-ാം ദിവസവും 3 ശതമാനത്തിൽ താഴെ
കഴിഞ്ഞ 24 മണിക്കൂറിനിടെ നൽകിയ 1,02,22,525 ഡോസുൾപ്പെടെ, ഇന്നു രാവിലെ 7 വരെയുള്ള കണക്കനുസരിച്ച് 84,62,957 സെഷനുകളിലൂടെ ഇന്ത്യയിൽ കോവിഡ്-19 വാക്സിനേഷനുകളുടെ ആകെ എണ്ണം 87 കോടി  എന്ന നാഴികക്കല്ലു പിന്നിട്ടു.
ഇന്നു രാവിലെ 7 വരെയുള്ള പ്രാഥമികവിവരമനുസരിച്ച് വാക്സിൻ ഡോസുകൾ ഇനി പറയുന്ന വിഭാഗങ്ങളിലായാണ് നൽകിയിട്ടുള്ളത്:
ആരോഗ്യപ്രവർത്തകർ
ഒന്നാം ഡോസ് 1,03,72,006
രണ്ടാം ഡോസ് 88,53,567
മുന്നണിപ്പോരാളികൾ
ഒന്നാം ഡോസ് 1,83,50,151
രണ്ടാം ഡോസ് 1,48,83,125
18-44 പ്രായപരിധിയിലുള്ളവർ
ഒന്നാം ഡോസ് 35,28,56,642
രണ്ടാം ഡോസ് 7,71,77,130
45-59 പ്രായപരിധിയിലുള്ളവർ
ഒന്നാം ഡോസ് 15,76,57,008
രണ്ടാം ഡോസ് 7,49,24,270
60നുമേൽ പ്രായമുള്ളവർ
ഒന്നാം ഡോസ് 10,03,78,855
രണ്ടാം ഡോസ് 5,52,55,882
ആകെ 87,07,08,636
കഴിഞ്ഞ 24 മണിക്കൂറിനുള്ളിൽ 26,030 പേർ സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം 3,29,58,002 ആയി. ദേശീയ രോഗമുക്തി നിരക്ക് 97.81% ആണ്. 2020 മാർച്ച് മുതലുള്ള ഏറ്റവും ഉയർന്ന നിരക്കാണിത്.
തുടർച്ചയായ 93-ാം ദിവസവും 50,000ത്തിൽ താഴെയാണ് പുതിയ പ്രതിദിന രോഗബാധിതരുടെ എണ്ണം. കേന്ദ്രത്തിന്റെയും സംസ്ഥാനങ്ങളുടെയും/കേന്ദ്രഭരണപ്രദേശങ്ങളുടെയും നിരന്തരവും കൂട്ടായതുമായ പ്രയത്നങ്ങളുടെ ഫലമാണിത്.
കഴിഞ്ഞ 24 മണിക്കൂറിനുള്ളിൽ ഇന്ത്യയിൽ പുതുതായി രോഗം സ്ഥിരീകരിച്ചത് 18,795 പേർക്കാണ്. 201 ദിവസങ്ങൾക്ക് ശേഷം 20,000 ൽ താഴെയാണ് പുതിയ കേസുകൾ.
നിലവിൽ രാജ്യത്തു ചികിത്സയിലുള്ളത് 2,92,206 പേരാണ്. 192 ദിവസത്തെ ഏറ്റവും താഴ്ന്നത്. നിലവിൽ ചികിത്സയിലുള്ളത് രാജ്യത്തെ ആകെ രോഗബാധിതരുടെ 0.87 ശതമാനമാണ്.
രാജ്യത്തെ പരിശോധനാശേഷി തുടർച്ചയായി വർധിപ്പിക്കുകയാണ്. കഴിഞ്ഞ 24 മണിക്കൂറിനുള്ളിൽ 13,21,780 പരിശോധനകൾ നടത്തി. ആകെ 56.57 കോടിയിലേറെ  പരിശോധനകളാണ് ഇന്ത്യ ഇതുവരെ നടത്തിയത്.
രാജ്യത്തുടനീളം പരിശോധനാശേഷി വർദ്ധിപ്പിച്ചപ്പോഴും പ്രതിവാര രോഗസ്ഥിരീകരണ നിരക്ക് 1.88 ശതമാനമാണ്. കഴിഞ്ഞ 95 ദിവസമായി ഇത് 3 ശതമാനത്തിൽ താഴെയാണ്. പ്രതിദിന രോഗസ്ഥിരീകരണ നിരക്ക് 1.42 ശതമാനമാണ്. പ്രതിദിന രോഗസ്ഥിരീകരണ നിരക്ക് കഴിഞ്ഞ 29 ദിവസമായി 3 ശതമാനത്തിൽ താഴെയാണ്. തുടർച്ചയായ 112-ാം ദിവസവും ഇത് 5 ശതമാനത്തിൽ താഴെയാണ്.